আমিরানি (আগ্নেয়গিরি)
আমিরানি (ইংরেজি: Amirani) হল বৃহস্পতির প্রাকৃতিক উপগ্রহ আইয়োর একটি সক্রিয় আগ্নেয়গিরি। এটি আইয়োর অগ্রণী গোলার্ধে অবস্থিত এবং এটির স্থানাংক ২৪°২৮′ উত্তর ১১৪°৪১′ পশ্চিম﻿ / ﻿২৪.৪৬° উত্তর ১১৪.৬৮° পশ্চিম﻿ / 24.46; -114.68﻿ (Amirani). এই আগ্নেয়গিরিটি সমগ্র সৌরজগতের বৃহত্তম সক্রিয় লাভা প্রবাহের জন্য দায়ী। এই আগ্নেয়গিরির সাম্প্রতিক লাভা প্রবাহগুলি আইয়োর অন্যান্য আগ্নেয়গিরির লাভা প্রবাহগুলিকেও নগন্য প্রতিপন্ন করেছে। ১৯৭৯ সালের মার্চ মাসে ভয়েজার ১ কর্তৃক গৃহীত আলোকচিত্রগুলিতে এই আগ্নেয়গিরিটিকে প্রথম পর্যবেক্ষণ করা হয়েছিল। সেই বছরই পরে ইন্টারন্যাশনাল অ্যাস্ট্রোনমিক্যাল ইউনিয়ন জর্জিয়ান অগ্নিদেবতা আমিরানির নামানুসারে এটির নামকরণ করে।